CELEX: 32012D0077
Language: lt
Date: 1328745600000
Title: 2012/77/ES: 2012 m. vasario 9 d. Komisijos sprendimas dėl flufenoksurono, skirto naudoti 18-to tipo produktuose, neįtraukimo į Europos Parlamento ir Tarybos direktyvos 98/8/EB dėl biocidinių produktų pateikimo į rinką I, IA arba IB priedą (pranešta dokumentu Nr. C(2012) 621)  Tekstas svarbus EEE

11.2.2012   
            
            
               LT
            
            
               Europos Sąjungos oficialusis leidinys
            
            
               L 38/47
            
         KOMISIJOS SPRENDIMAS
   2012 m. vasario 9 d.
   dėl flufenoksurono, skirto naudoti 18-to tipo produktuose, neįtraukimo į Europos Parlamento ir Tarybos direktyvos 98/8/EB dėl biocidinių produktų pateikimo į rinką I, IA arba IB priedą
   (pranešta dokumentu Nr. C(2012) 621)
   (Tekstas svarbus EEE)
   (2012/77/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1998 m. vasario 16 d. Europos Parlamento ir Tarybos direktyvą 98/8/EB dėl biocidinių produktų pateikimo į rinką (1), ypač į jos 16 straipsnio 2 dalies antrą pastraipą,
   kadangi:
   
               (1)
            
            
               2007 m. gruodžio 4 d. Komisijos reglamente (EB) Nr. 1451/2007 dėl Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 2 dalyje nurodytos 10 metų programos antrojo etapo (2) yra nustatytas veikliųjų medžiagų, kurias reikia įvertinti siekiant nuspręsti, ar jas reikia įtraukti į Direktyvos 98/8/EB I, IA arba IB priedą, sąrašas. Tame sąraše yra flufenoksuronas;
            
         
               (2)
            
            
               vadovaujantis Reglamentu (EB) Nr. 1451/2007, pagal Direktyvos 98/8/EB 11 straipsnio 2 dalį buvo įvertinta, ar flufenoksuroną (CAS Nr. 101463–69–8, EB Nr. 417–680–3) galima naudoti 18-to tipo produktams (insekticidams, akaricidams ir kitiems nariuotakojų kontrolės produktams), apibrėžtiems tos direktyvos V priede;
            
         
               (3)
            
            
               Prancūzija buvo paskirta už ataskaitos rengimą atsakinga valstybe nare ir 2009 m. kovo 17 d. Komisijai pateikė kompetentingos institucijos ataskaitą ir rekomendaciją, kaip numatyta Reglamento (EB) Nr. 1451/2007 14 straipsnio 4 ir 6 dalyse;
            
         
               (4)
            
            
               valstybės narės ir Komisija peržiūrėjo kompetentingos institucijos ataskaitą. Vadovaudamasis Reglamento (EB) Nr. 1451/2007 15 straipsnio 4 dalimi, 2011 m. rugsėjo 22 d. Biocidinių produktų nuolatinis komitetas peržiūros išvadas įtraukė į vertinimo ataskaitą;
            
         
               (5)
            
            
               tikroviškai įvertinus riziką svarbiems aplinkos komponentams nustatytas neleistinas poveikis vandens komponentui. Be to, pagal Reglamento (EB) Nr. 1907/2006 (3) XIII priede nustatytus kriterijus flufenoksuronas turi savybių, dėl kurių jis yra patvarus, linkęs kauptis organizmuose ir yra toksiškas, taip pat yra labai patvarus ir labai linkęs kauptis organizmuose. Todėl netikslinga flufenoksurono, skirto naudoti 18-to tipo produktams, įtraukti į Direktyvos 98/8/EB I, IA arba IB priedą;
            
         
               (6)
            
            
               diena, nuo kurios 18-to tipo produktų biocidiniai produktai, kuriuose yra flufenoksurono, neturėtų būti teikiami rinkai, turėtų būti nustatyta atsižvelgiant į rizikos vertinimo rezultatą ir šio sprendimo įsigaliojimo dieną;
            
         
               (7)
            
            
               šiame sprendime numatytos priemonės atitinka Biocidinių produktų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Flufenoksuronas (CAS Nr. 101463–69–8, EB Nr. 417–680–3), skirtas naudoti 18-to tipo produktams, neįtraukiamas į Direktyvos 98/8/EB I, IA arba IB priedą.
   2 straipsnis
   Taikant Reglamento (EB) Nr. 1451/2007 4 straipsnio 2 dalį 18-to tipo produktų biocidiniai produktai, kuriuose yra flufenoksurono, rinkai neteikiami nuo 2012 m. rugpjūčio 1 d.
   3 straipsnis
   Šis sprendimas skirtas valstybėms narėms.
   
      Priimta Briuselyje 2012 m. vasario 9 d.
      
         
            Komisijos vardu
         
         Janez POTOČNIK
         
            Komisijos narys
         
      
   
   
      (1)  OL L 123, 1998 4 24, p. 1.
   
      (2)  OL L 325, 2007 12 11, p. 3.
   
      (3)  OL L 396, 2006 12 30, p. 1.